এবার বলিউডে নুসরত!

কলকাতা: চৈত্রের দাবদাহকে উপেক্ষা করেই দুর্গাপুজোর আমেজে সেজে উঠেছিল লাহাবাড়ি। উত্তর কলকাতার লাহাবাড়িতে চৈত্র মাসে দুর্গাপুজোর আয়োজন। ঢাকির দল উপস্থিত। দালানে শেষ মুহূর্তের ব্যস্ততা। চমক আরও আছে। এই পুজোয় এসেছেন নুসরত জাহান (Nusrat Jahan)। কেন যানেন, টলির পর এবার বলিউড কাঁপাতে প্রস্তুত নুসরত। টলিউডে বেশ অনেকগুলি হিট সিনেমা দর্শকদের উপহার দিয়েছেন। এবার পালা বলিউডের। টলিউড ছেড়ে এবার বলিউডে অভিনয় করতে দেখা যাবে নুসরতকে (Nusrat Jahan Bollywood Debut Music Video)। সেই মিউজিক ভিডিও (Music Video)র শ্যুটিং শুরু হয়েছে উত্তর কলকাতার লাহাবাড়িতে।

যিশু, শাশ্বত, পরমব্রত, মিমি, অনির্বাণ ভট্টাচার্যদের মতোই বলিউডের নাম লেখালেন টলিপাড়ার গ্ল্যামারাস নায়িকা। স্নেহা শেট্টি কোহলি পরিচালিত একটি হিন্দি মিউজিক ভিডিয়োয় অভিনয় করবেন নুসরত। মিউজিক ভিডিও দিয়েই বলিউডে অভিষেক অভিনেত্রীর।

আরও পড়ুন: মনামীর বার্বি লুক, জল ভর্তি কাচের অ্যাকোরিয়াম হ্যান্ডব্যাগে মাছ

বসন্তকালে ওকাল দুর্গাপুজোর আবহ লাহা বাড়িতে। ঢাকের বোল সাবেকি সাজ, লাল শালু, ধূনোর গন্ধ, ফুলের সুবাসে গোটা বাড়িজুড়ে উৎসবের আমেজ। অসময়ে মর্তে পুজো। সেখানেই নুসরত হাজির হলেন একেবারে বাঙালি সাজে। শাড়ি গয়নার দেশি লুকে দারুণভাবে নজর কাড়লেন অভিনেত্রী। টিপস মিউজিকের তরফে কুমার তুরানি প্রযোজিত এক হিন্দি মিউজিক ভিডিওতে অভিনয় করলেন নুসরত। গায়ক পাপনের গাওয়া ‘হাত পে লেহেরায়ে কঙ্গন তেরা’ গানে অভিনয় করছেন নুসরত। হিন্দি গানটির সঙ্গে নারীকণ্ঠে থাকছে ‘কমলা নেত্য করে থমকিয়া থমকিয়া’র ফিউশন। নুসরতের বিপরীতে মিউজিক ভিডিওতে দেখা যাবে বলিউড অভিনেতা প্রিয়ঙ্ক শর্মাকে।নাচে গানে ঢাকের তালে গমগম করে উঠল লাহা বাড়ির অন্দর।

অন্য খবর দেখুন